CELEX: 62016TN0026
Language: lt
Date: 2016-01-22 00:00:00
Title: Byla T-26/16: 2016 m. sausio 22 d. pareikštas ieškinys byloje Graikijos Respublika/Komisija

29.3.2016   
            
            
               LT
            
            
               Europos Sąjungos oficialusis leidinys
            
            
               C 111/29
            
         2016 m. sausio 22 d. pareikštas ieškinys byloje Graikijos Respublika/Komisija
   
   (Byla T-26/16)
   (2016/C 111/35)
   Proceso kalba: graikų
   
      Šalys
   
   
      Ieškovė: Graikijos Respublika, atstovaujama G. Kanellopoulos, O. Tsirkinidou ir A.-Ev. Basilopoulou
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2015 m. lapkričio 13 d. Komisijos įgyvendinimo sprendimą (ES) 2015/2098 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (pranešta dokumentu Nr. C(2015) 7716 ir paskelbta 2015 m. lapkričio 20 d.Europos Sąjungos oficialiajame leidinyje L 303, p. 35 ir paskesni) tiek, kiek, atlikus patikrinimus IR/2009/004/GR ir IR/2009/0017/GR, Graikijos Respublikai dėl delsimo pagalbos susigrąžinimo procedūrose, duomenų neįtraukimo ir apskritai skolos valdymo procedūrų trūkumų, išvardytų šio sprendimo priede, buvo pritaikytos vienkartinės ir fiksuoto dydžio finansinės korekcijos bendrai 11 534 827,97 EUR sumai, ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį, ieškovė remiasi penkiais ieškinio pagrindais.
   Dėl fiksuoto 10 % dydžio finansinės korekcijos už 2011 finansinius metus Graikijos Respublika nurodo keturis ieškinio pagrindus.
   
               1.
            
            
               Pirmasis ieškinio pagrindas susijęs su teisinio pagrindo taikyti fiksuoto dydžio finansines korekcijas nebuvimu.
            
         
               2.
            
            
               Antrajame panaikinimo pagrinde, susijusiame su delsimu pagalbos susigrąžinimo procedūrose, nurodoma, kad finansinių korekcijų taikymas 2015 m. už kontrolės sistemos trūkumus, susijusius ir su aplinkybėmis, buvusiomis iki 2000 m., po to, kai, pažeidžiant Graikijos valdžios institucijų gynybos teises, pirmą kartą 2011 m. buvo užfiksuoti faktai, kuriems Komisija skiria neproporcingą reikšmę, pažeidžia bendrąjį teisinio saugumo principą, savalaikio Komisijos veikimo ir bet kuriuo atveju tokio veikimo protingo termino principus.
            
         
               3.
            
            
               Trečiajame panaikinimo pagrinde, susijusiame su trūkumais pagalbos susigrąžinimo procedūrose taikant įskaitymą, nurodoma, kad Komisijos sprendimui visiškai trūksta pakankamo ir apibrėžto motyvavimo, vis dėlto sprendimas buvo priimtas remiantis akivaizdžia vertinimo klaida.
            
         
               4.
            
            
               Ketvirtajame panaikinimo pagrinde, susijusiame su, Komisijos nuomone, neteisingu palūkanų apskaičiavimu pagal 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (1) 31 straipsnio 5 dalyje įtvirtintą taisyklę 50/50 ir iš to išplaukiančiu neteisingu jų nurodymu III priede, teigiama, kad Komisija rėmėsi klaidingu Reglamento (EB) Nr. 1290/2005 32 straipsnio 1 ir 5 dalių nuostatų taikymu ir aiškinimu.
            
         Galiausiai dėl likusių ginčijamo Komisijos įgyvendinimo sprendimo dalių, susijusių su vienkartinių finansinių korekcijų taikymu konkrečiais patikrintais atvejais, pateikiamas penktasis panaikinimo pagrindas, kuriame, išdėsčius visas reikalingas pirmines pastabas dėl visų šių atvejų, atskirai nagrinėjama kiekviena pritaikyta korekcija ir nurodoma, kad pažeistas Reglamento (EB) Nr. 1290/2005 32 straipsnis, kad yra neapibrėžtumas, kad visiškai trūksta pakankamo ir apibrėžto motyvavimo, kad Komisija padarė kelias akivaizdžias vertinimo klaidas, kad buvo pažeisti gero administravimo ir proporcingumo principai, taip pat tai, kad pareikalavus iš Graikijos Respublikos nagrinėjamų sumų buvo peržengtos Komisijos turimos kompetencijos ribos.
   
      (1)  2005 m. birželio 21 d. Tarybos reglamentas (EB) Nr. 1290/2005 dėl bendrosios žemės ūkio politikos finansavimo (OL L 209, p. 1).